แบรนด์ใดที่เปิดตัวเสื้อผ้าแฟชั่นไร้เพศเป็นแบบแคปซูลไร้เพศ (genderless capsule)
ก. MUTTONHEAD
ข. Ader Error
ค. SNEAKA VILLA
ง. Stella McCartney
จ. Gucci
คำตอบคือ ง.  เพราะว่า เพราะแบรนด์ Stella McCartney ของอังกฤษ ได้เปิดตัว ‘Stella McCartney Shared’ เมื่อเดือน ส.ค. 2020 เป็นแคปซูลไร้เพศ (genderless capsule) ซึ่งจะเป็นแนวแฟชั่นเสื้อผ้าไร้เพศ ไร้พรมแดนหญิง-ชาย ที่สำคัญยังคงคอนเซ็ปต์เดิม ‘ไม่ทำลายสิ่งแวดล้อม’ ซึ่งส่วนใหญ่จะเป็นเสื้อสเวตเตอร์เนื้อนุ่มและหลวม ทำจากผ้าคอตตอนออร์แกนิก 100%

Genderless คืออะไร

ยุคสมัยใหม่ใครๆ ก็เริ่มเปิดใจยอมรับเกี่ยวกับ ‘เพศสภาพ’ ที่หลากหลายมากขึ้น ไม่ได้ระบุแค่ เพศหญิง หรือชายอีกต่อไป ขณะเดียวกัน กระแสการไม่ระบุเพศชัดเจนยังขยับตัวไปสู่วงการแฟชั่นอื่นๆ ด้วย โดยเฉพาะ ‘ค้าปลีก’ ที่ไม่ยึดติดแบ่งโซนสินค้าที่เฉพาะเจาะจง ‘ผู้หญิง’ หรือ ‘ผู้ชาย’ เท่านั้น ถ้าเทียบกับเมื่อก่อนที่น่าจะ 100% ของร้านค้าปลีก หรือในห้างสรรพสินค้าชั้นนำต้องแบ่งเพศ สี(ตามเพศ) เอาไว้อย่างชัดเจน แฟชั่น Genderless หรือบางคนเรียกว่า Unisex เป็นแฟชั่นที่ไม่ทำให้รู้สึกเบื่อ ใส่ง่าย ได้ทุกโอกาส ที่สำคัญมันแสดงถึงความทันสมัย ไม่เลือกข้าง ไม่จำกัดเพศ และไม่จำเป็นต้องแคร์ว่า สีอะไรเหมาะกับเพศไหน เป็นต้น